पेस-भूपति की जोड़ी क्वार्टर फाइनल में हारी  
विश्व की चौथी वरीयता प्राप्त लिएंडर पेस और महेश भूपति की जोड़ी चीन ओपन टूर्नामेंट के क्वार्टर फाइनल में हार गई है।
विश्व की चौथी वरीयता प्राप्त लिएंडर पेस और महेश भूपति की जोड़ी चीन ओपन टूर्नामेंट के क्वार्टर फाइनल में हार गई है। गुरुवार को खेले गए पुरुष युगल वर्ग के क्वार्टर फाइनल में पेस और भूपति की जोड़ी को क्रोएशिया की मारिन सिलिच और इवान जुबिकिच की गैर वरीयता प्राप्त जोड़ी ने 6-2, 6-3 से शिकस्त दी।  इससे पहले, 'इंडियन एक्सप्रेस' के नाम से विख्यात पेस और भूपति की जोड़ी ने बुधवार को पुरुषों की युगल स्पर्धा के प्री-क्वार्टर फाइनल में गैरवरीयता प्राप्त चीन के माओ-सिन गोंग और झे ली को 6-2, 3-6, 10-3 से शिकस्त दी थी। उल्लेखनीय है कि इस वर्ष अगस्त महीने में इस भारतीय जोड़ी ने वेस्टर्न एंड साउदर्न सिनसिनाटी ओपन में पुरुष युगल खिताब जीता था जो मौजूदा वर्ष में इस जोड़ी का तीसरा खिताब था।